ПРОТОКОЛ № 15

от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 28 юни 2021 г.

Днес, 28 юни 2021 г., понеделник, от 14:00 ч., в сградата на Висшия съдебен съвет, присъствено и чрез видеоконферентна връзка, се проведе заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав:

                                      ПРЕДСЕДАТЕЛ:	АТАНАСКА ДИШЕВА – чрез
видеоконферентна връзка	
                                                 ЧЛЕНОВЕ:	ЦВЕТИНКА ПАШКУНОВА –
чрез видеоконферентна връзка
СЕВДАЛИН МАВРОВ – чрез
видеоконферентна връзка 
	
От администрацията на ВСС:
Незабравка Петкова - главен експерт - юрисконсулт отдел „Дисциплинарни производства“ в дирекция „Правна“ - АВСС.
Мая Атанасова – главен експерт - юрисконсулт отдел „Дисциплинарни производства“ в дирекция „Правна“ – АВСС.

Заседанието протече при следния дневен ред:
1. Постъпили доклади от административните ръководители на съдилищата в изпълнение на мерките, приети на основание чл. 60м, ал. 2 от Глава трета „а” ЗСВ и решение по т. 6 от протокол № 25 от 14 юли 2020 г. на Съдийската колегия на ВСС.
2. Анализ на констатираните от инспектората към ВСС случаи на нарушаване правото на разглеждане и решаване на делото в разумен срок за периода 01.10.2021 г. - 31.03.2021 г.
3. Доклад за разгледани и приети актове от извършени проверки от ИВСС на Специализиран наказателен съд и Апелативен специализиран съд, както и данни за констатирани от ИВСС случаи на нарушаване на правото на разглеждане на делото в разумен срок, по реда на Глава III“а“ ЗСВ, разгледани на заседания на комисия „ДДВИВСС“ към СК на ВСС, за представяне на работна група определена със Заповед № 9120/07.06.2021 г. на главния секретар на ВСС, издадена в изпълнение на решение на съдийската колегия на ВСС по протокол № 21/01.05.2021 г., т. 5.2.
4. Извлечение от протокол № 24 от заседанието на комисия „Бюджет и финанси“ към Пленума на ВСС, проведено на 23 юни 2021 г., във връзка с изготвяне на проектобюджет на съдебната власт за 2022 г. и бюджетни прогнози за 2023 г. и 2024 г.
5. Писмо с рег. индекс № ВСС-9909/22.06.2021 г. по описа на Висшия съдебен съвет (изх. № ДА – 02 – 132/22.06.2021 г. по описа на Националния институт на правосъдието) във връзка с процедура за избор на постоянни преподаватели в НИП.

По дневния ред:
1. ОТНОСНО: Постъпили доклади от административните ръководители на съдилищата в изпълнение на мерките, приети на основание чл. 60м, ал. 2 от Глава трета „а” ЗСВ и решение по т. 6 от протокол № 25 от 14 юли 2020 г. на Съдийската колегия на ВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
1.1. Приема за сведение постъпилите доклади от административните ръководители на съдилищата в изпълнение на приетите мерки по чл. 60м, ал. 2 от Глава трета „а” ЗСВ на Пленум на Висшия съдебен съвет и решение по т. 6 от протокол № 25 от 14 юли 2020 г. на Съдийската колегия на ВСС.
1.2. Указва на административните ръководители на съдилищата в Апелативен район - София, че следва да изпращат отчети, включително и за миналия едногодишен период във връзка с приетите мерки по чл. 60м, ал. 2 ЗСВ, съгласно решение по т. 6 от протокол № 25 от 14 юли 2020 г. на съдийската колегия на Висшия съдебен съвет.

2. ОТНОСНО: Анализ на констатираните от инспектората към ВСС случаи на нарушаване правото на разглеждане и решаване на делото в разумен срок за периода 01.10.2021 г. - 31.03.2021 г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
2.1. Одобрява проект на Анализ на констатираните от Инспектората към ВСС случаи на нарушаване правото на разглеждане и решаване на делото в разумен срок по чл. 60м от Закона за съдебната власт, за периода 01.10.2020 г. - 31.03.2021 г.
2.2. Предлага на съдийска колегия на ВСС, на основание чл. 60м, ал. 2 ЗСВ, да приеме следните решения:
2.2.1. ПРИЕМА данните за установени от ИВСС нарушения на правото на разглеждане и решаване на делото в разумен срок по Глава трета „а“ ЗСВ, за периода 01.10.2020 г. - 31.03.2021 г.
2.2.2. ПРИЕМА отчетите на министъра на правосъдието относно постъпили заявления и изплатени обезщетения по реда на Глава трета „а“ ЗСВ, за периода 01.10.2020 г. - 31.03.2021 г.
2.2.3. ПРИЕМА Анализ на констатираните от Инспектората към ВСС причини на нарушаване правото на разглеждане и решаване на делото в разумен срок по чл. 60м от Закона за съдебната власт, за периода 01.10.2020 г. - 31.03.2021 г.
2.2.4. НАПОМНЯ на административните ръководители на съдилищата и на съдиите, че следва да прилагат следните мерки:
2.2.4.1. ПРЕПОРЪЧВА на административните ръководители на съдилищата съобразно правомощията им, съответно по чл. 80, чл.86, чл.106 и чл. 114 ЗСВ, да контролират стриктното и пълно прилагане на процесуалните способи за своевременното разглеждане и приключване на делото в разумен срок във връзка със:
2.2.4.1.1. Спазване на сроковете за насрочване на делото по чл. 247а НПК; съответните срокове за насрочване делата по ГПК и АПК, включително специалните срокове за разглеждане на някои видове дела - Бързи производства, Заповедни производства, Бързи производства по КТ и др.; 
2.2.4.1.2. Използването на процесуални способи за връчване на призовки, съобщения и книжа по съответния процесуален закон;
2.2.4.1.3. Назначаване на резервен защитник и определяне на резервен член на съдебния състав; определяне на резервни дати;
2.2.4.1.4. Своевременно изготвяне на съдебните актове и мотиви към присъдите;
2.2.4.2. ПРЕПОРЪЧВА на съдиите:
2.2.4.2.1. Да прилагат предвидените в съответни процесуален закон дисциплиниращи средства по отношение на страните по делото, вещи лица, свидетели и други участници в процеса;
2.2.4.2.2. Да упражняват правото си на самоотвод своевременно (непосредствено след образуване на делото или след възникване на основанието);
2.2.4.3. НАПОМНЯ на административните ръководители на съдилищата съобразно правомощията си съответно по чл.80,чл.86, чл.114 и чл.122 ЗСВ, да извършат проверка по делата, образувани преди 2017 г. и при наличие на недовършени такива да предприемат организационни мерки за тяхното приключване, задължение от Протокол № 44/21.12.2017 г., т.6.4.
2.2.5. НЕ ПРИЕМА нови мерки. 
2.2.6. Материалите по т. 2.2.1, т. 2.2.2 и т. 2.2.3 да се публикуват на интернет страницата на ВСС, след приемането им от съдийската колегия на ВСС.

3. ОТНОСНО: Доклад за разгледани и приети актове от извършени проверки от ИВСС на Специализиран наказателен съд и Апелативен специализиран съд, както и данни за констатирани от ИВСС случаи на нарушаване на правото на разглеждане на делото в разумен срок, по реда на Глава III“а“ ЗСВ, разгледани на заседания на комисия „ДДВИВСС“ към СК на ВСС, за представяне на работна група определена със Заповед № 9120/07.06.2021 г. на главния секретар на ВСС, издадена в изпълнение на решение на съдийската колегия на ВСС по протокол № 21/01.05.2021 г., т. 5.2.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
3.1. Приема за сведение доклад за разгледани и приети актове от извършени проверки от ИВСС на Специализиран наказателен съд и Апелативен специализиран съд, както и данни за констатирани от ИВСС случаи на нарушаване на правото на разглеждане на делото в разумен срок, по реда на Глава III“а“ ЗСВ, разгледани на заседания на комисия „ДДВИВСС“ към СК на ВСС, за представяне на работна група, определена със Заповед № 9120/07.06.2021 г. на главния секретар на ВСС, издадена в изпълнение на решение на съдийската колегия на ВСС по протокол № 21/01.05.2021 г., т. 5.2.
3.2. Предоставя материалите по т. 3.1 на работната група, определена със Заповед № 9120/07.06.2021 г. на главния секретар на ВСС, издадена в изпълнение на решение на съдийската колегия на ВСС по протокол № 21/01.05.2021 г., т. 5.2., чрез главния секретар на Висшия съдебен съвет.

4. ОТНОСНО: Извлечение от протокол № 24 от заседанието на комисия „Бюджет и финанси“ към Пленума на ВСС, проведено на 23 юни 2021 г., във връзка с изготвяне на проектобюджет на съдебната власт за 2022 г. и бюджетни прогнози за 2023 г. и 2024 г.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
4.1. Да бъдат проведени онлайн два обучителни семинари за административни ръководители на съдилища и членове на съдийската колегия на ВСС относно провеждането на дисциплинарните производства, с приблизителен общ брой 60 участника.
4.2. Да бъде проведена конференция с предмет - „Анализ на практиката по дисциплинарните дела по Закона за съдебната власт", с приблизителен брой 30 участника - в присъствена форма - при отпадане на извънредната обстановка, а в противен случай във видеоконферентна форма.
4.3. Да се уведоми комисия „Бюджет и финанси" на ВСС за дейностите, които има намерение Комисията да осъществи по т. 4.1. и т. 4.2.
4.4. Да се отправи искане до комисия „Бюджет и финанси" на ВСС за предоставяне на информация за дейностите на КДДВИВСС към СК-ВСС, включени в бюджета на ВСС, както и допълнителни разяснения за начина, по който следва да бъде остойностена съответната дейност и дали искането на КДДВИВСС към СК-ВСС по точка 2 от протокол № 03/08.02.2021 г. е включено в бюджета за 2021 г.
4.5. Да се отправи искане до директора на дирекция „Бюджет и финанси“ в администрацията на ВСС за определяне на служител, който да окаже съдействие на КДДВИВСС към СК на ВСС за остойностяването на дейностите по направените предложения. 

5. ОТНОСНО: Писмо с рег. индекс № ВСС-9909/22.06.2021 г. по описа на Висшия съдебен съвет (изх. № ДА – 02 – 132/22.06.2021 г. по описа на Националния институт на правосъдието) във връзка с процедура за избор на постоянни преподаватели в НИП.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:
5.1. Да се изпрати справката, съдържаща информация за наличието на предложения за образуване на дисциплинарни производства или висящи или неприключили такива, за периода от 2018 г. до 2020 г., срещу съдиите, подали заявления за участие в процедурата за избор на постоянни преподаватели в Националния институт на правосъдието, на директор на НИП - г-жа Миглена Тачева.

				ПРЕДСЕДАТЕЛ НА КОМИСИЯ
				„ДИСЦИПЛИНАРНА ДЕЙНОСТ И	
				ВЗАИМОДЕЙСТВИЕ С ИВСС“ КЪМ 
				СЪДИЙСКАТА КОЛЕГИЯ НА ВСС: /П/
АТАНАСКА ДИШЕВА